अधिकारियों ने लगभग 15 लाख लोगों को ध्यान में रखते हुए सुरक्षा संबंधी इंतजाम किए. हालांकि हार्बर ब्रिज और आसपास के सभी प्रमुख स्थलों पर सात टन की आतिशबाजी देखने के लिए लोगों का ऐसा जमावड़ा लगा कि रास्ते जाम हो गए. जर्मनी की सिल्विया होंट भी सिडनी में इस आतिशबाजी का मजा लेने पहुंची. उन्होंने कहा, "मैं यह यादगार लम्हा देखना चाहती थी. सिडनी की आतिशबाजी दुनिया भर में मशहूर है, हम इसे अब तक टीवी पर ही देखते आए थे."